NaiveNeuron/SloPal huggingface dataset:
Hrušovský, Pavol, poslanec NR SR (2015-02-06):
Ďakujem pekne. Už po včerajšom mojom vystúpení som si myslel, že nebudem reagovať ani vo faktických poznámkach, ale, pán kolega, trošku ste ma vyprovokovali k tomu. A zopakujem vám len to, čo som včera od začiatku hovoril, a stojím si za tým, že systém zastupiteľskej demokracie nemôže fungovať bez existencie politických strán. Nemôže. To, čo predstavujete vy, je utópia, je anarchia. A neviem si predstaviť, ako by táto krajina vyzerala, keby sa tento model presadil. Ale ja mám pre vás riešenie. Ja mám pre vás riešenie: založte si politickú stranu pod názvom Nezávislí poslanci a kandidujte do parlamentných volieb. Ak vám nezávislosť nie je vlastná a tú nezávislosť neviete prejaviť, keď kandidujete cez politickú stranu, to je problém svedomia. Ale to už si musíme každý vysporiadať sám. A prosím vás pekne, nedehonestujte prácu mnohých politikov, ktorí sú v politike dlhšie. Kde ste boli, keď sa tu unášali ľudia do zahraničia, keď sa tu udeľovali amnestie ľuďom podozrivým z vraždy, keď sa tu páchal štátny terorizmus, keď táto krajina bola v ohrození? Boli to politické strany a boli to politici, ktorí vám zrazu prekážajú? Čo to tu chcete tejto spoločnosti ako vnútiť? Akú teóriu, čo to vlastne je za nezmysel, to vaše tvrdenie, že všetko staré je zlé a všetky strany sú skorumpované? Spamätajte sa a nevnášajte do tejto spoločnosti naozaj neporiadok a anarchiu preto, lebo to je stokrát horšie ako straníckosť a poslušnosť, vernosť a dodržiavanie poriadku.
R. Kaliňák, podpredseda vlády a minister vnútra SR: (2007-09-11):
V súvislosti s úpravou prijímacieho konania sa navrhuje za účelom zistenia spoľahlivosti možnosť podrobiť uchádzača psychofyziologickému overeniu pravdovravnosti, ľudovo povedané, detektoru lži. Návrhom zákona sa ďalej upravuje postavenie národných expertov a stážistov vysielaných do inštitúcií Európskej únie, zosúlaďuje sa s ostatnými kategóriami štátnych zamestnancov. Novo sa tiež upravuje vysielanie policajtov do medzinárodných misií a operácií civilného krízového manažmentu a na ochranu zastupiteľských úradov a ich adekvátneho ohodnotenia v závislosti od charakteru činnosti a rizika výkonu štátnej služby. Zavádza sa aj nový príspevok na bývanie, od ktorého sa očakáva, že bude mať predovšetkým motivačný charakter pri získaní príslušníkov Policajného zboru do stálej štátnej služby a pri ich stabilizácii. V tejto chvíli sa upravuje len možnosť tohto príspevku do nášho systému odmeňovania a motivácie predovšetkým z dôvodu, že napríklad či už v Bratislave, čo je starý problém, alebo v Trnave, čo je novším problém, je zásadný problém získať pri tých platových náležitostiach policajtov nových ľudí do služby. Ďalšia časť novely je venovaná oblasti vzdelávania a v tejto súvislosti sa navrhuje aj zmena ustanovenia v poskytovaní služobného voľna na štúdium pri výkone štátnej služby. Návrh zákona reaguje na zmeny právnych predpisov v oblasti zdravotníctva a zosúlaďujú sa ustanovenia o cestovných náhradách so všeobecnou úpravou. Ostatné zmeny v navrhovanom zákone majú predovšetkým upresňujúci charakter. Vážený pán predsedajúci, vážené pani poslankyne, páni poslanci, dovoľte, aby som vás požiadal o postúpenie návrhu zákona do druhého čítania. Ďakujem pekne.
R. Bauer, poslanec: (2009-12-02):
Inštitút rodovej rovnosti. Neviem, či všetci na Slovensku súhlasili s tým, aby taký inštitút na Slovensku bol. Opýtali ste sa napr. v Prešovskom kraji alebo na Orave, či si želajú, aby takýto inštitút na Slovensku bol postavený z európskych peňazí? Čiže dobre, že nakoniec sa to nepodarilo. (Hlas v sále.)
Goga, Ľudovít, poslanec NR SR (2017-02-07):
Ďakujem za slovo. Tak isto by som chcel podporiť tento návrh. My sa už v podstate s bratom hýbeme v cestovnom ruchu viac ako 25 rokov. Od 91. roku sa venujeme zimným lyžiarskym strediskám a vnímame túto problematiku veľmi priamo. To znamená, že zákon o cestovnom ruchu, ktorý by správne fungoval. Stretli sme sa s tým, jak fungoval on vlastne cestovný ruch na ministerstvách. Nikdy to nebola nejaká špeciálna podpora pre podnikateľov. To, čo vnímam za posledné roky, to znamená, za posledných desať rokov, bolo to, jak vznikali klastre Orava alebo Liptov, ktoré veľmi pomohli. To znamená, že mám za to, že je rozumnejšie riešiť rozvoj cestovného ruchu touto cestou a vlastne kde je užšia previazanosť na problematiku cestovného ruchu a kde vlastne tí podnikatelia, respektíve tí, čo spravujú ten, tú oblasť, sa tej problematiky priamo venujú a poznajú tie problémy. A môžeme si to všimnúť aj z krajín, kde cestovný ruch je zdrojom príjmov, významným príjmom do štátneho rozpočtu. Napríklad Rakúsko, Švajčiarsko, tam je tá štruktúra tak cez klaster, to znamená, cez oblastné zastúpenia regiónov, a potom cez Austria werbung a takisto ministerstvo sa tomu venuje. A my by sme tiež mali byť, mali by sme venovať viac pozornosti tejto problematike, pretože cestovný ruch, respektíve aktívny cestovný ruchu vie byť zdrojom väčších príjmov do štátneho rozpočtu a mali by sme na to brať ohľad. Ďakujem pekne.
Sulík, Richard, predseda NR SR (2011-03-22):
Ďakujem. S faktickou poznámkou sa prihlásila pani poslankyňa Sabolová. Uzatváram možnosť. Nech sa páči.
Žiga, Peter, minister hospodárstva SR (2016-12-08):
Ďakujem pekne. Všetkým vám prajem dobrý deň. Vážený pán poslanec, ďakujem za otázku. Úvodom mojej odpovede vás chcem informovať, že spoločnosť Jadrová a vyraďovacia spoločnosť, a. s., nie je povinnou osobou podľa zákona 211/2000 o slobodnom prístupe k informáciám v znení neskorších predpisov. Ministerstvo spravodlivosti v roku 2013 oznámilo ministerstvu hospodárstva, že spoločnosť Jadrová a vyraďovacia spoločnosť nespĺňa podmienku podľa tohto zákona, keďže nebola založená povinnou osobou a teda nie je v postavení povinnej osoby podľa zákona. Napriek tomu však ako doplňujúcu informáciu uvádzam, že spoločnosť JAVYS sa v rámci svojej činnosti stretáva s komplexnými otázkami právneho charakteru, či už voči Medzinárodnému fondu na podporu odstavenia jadrovej elektrárne V1 v Bohuniciach, ktorý spravuje Európska banka pre obnovu a rozvoj voči Európskej komisii, ktorá poskytuje v rámci súčasnej finančnej stratégie na obdobie 2014 – 2020 finančné prostriedky na podporu vyraďovania jadrovej elektrárne V1 alebo pôsobí v rámci svojej podnikateľskej činnosti v rôznych krajinách Európskej únie účasťou v medzinárodných tendroch, napríklad v Českej republike, Taliansku, Nemecku, Slovinsku. Z týchto dôvodov je spoločnosť JAVYS nútená využívať aj služby externých právnych kancelárií. V rokoch 2011 až roku 2016 spolupracovala spoločnosť JAVYS podľa svojich konkrétnych potrieb so štyrmi rôznymi právnymi kanceláriami, z ktorých s dvomi právnymi kanceláriami má v súčasnosti pokračujúci platný zmluvný vzťah. Obchodné mená týchto právnych kancelárií a ďalšie vami požadované údaje bez ich predchádzajúceho súhlasu nie je možné zverejniť, keďže by došlo k porušeniu obchodného tajomstva a dôverných informácií.
P. Goga, poslanec: (2009-04-21):
Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil v súlade s § 72 ods. 2 rokovacieho poriadku na rokovanie dnešnej, 35. schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 31. marca 2009 č. 1058 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali do 10. júna 2009 a v gestorskom výbore do 12. júna 2009. Pán predsedajúci, skončil som, prosím, otvorte rozpravu.
Ďuriš Nicholsonová, Lucia, podpredsedníčka NR SR (2017-09-14):
To som sa chcela opýtať. Ďakujem veľmi pekne, pán poslanec. V rozprave teraz vystúpi pán poslanec Dostál, nech sa páči.
M. Číž, podpredseda NR SR: (2007-12-06):
Konštatujem, že tento návrh sme neschválili.
Jurinová, Erika, podpredsedníčka NR SR (2014-06-03):
Pán poslanec Susko.
Dostál, Ondrej, poslanec NR SR (2017-02-02):
Ďakujem za reakcie. Medzi vystupujúcimi zareagovali aj štyria fašistickí poslanci, ani jeden z ich neodsúdil fašizmus, ani jeden z nich neodsúdil Hitlera, čiže predpokladám, že to, čo som hovoril vo vystúpení, je pravda, keď ich predseda prirovnával NATO k Hitlerovi, tak je veľmi otázne, čo tým myslel, keďže oni evidentne s Hitlerom problém nemajú. A k tomu, čo povedal pán poslanec Fedor. Áno, mali by sme hľadať stratenú zhodu v týchto otázkach, vo veci základného smerovania Slovenskej republiky by nemal existovať zásadný konflikt medzi koalíciou a opozíciou. Vzhľadom na prítomnosť extrémistov v parlamente nie je reálne očakávať, že by sa mohol dosiahnuť úplný konsenzus, ale aspoň demokratické politické sily by sa mali zhodnúť, ale nielen pokiaľ ide o členstvo v NATO a v Európskej únii, ale aj v tom, že si máme plniť záväzky voči svojim spojencom, a teda napríklad máme výraznejšie zvyšovať rozpočet na obranu, aby sme boli obranyschopná krajina a aby sme vedeli si svoje záväzky plniť. A nebavíme sa tu o nejakej abstraktnej hrozbe. 150 slovenských vojakov v Lotyšsku Rusko neohrozuje, ale Rusko svojich susedov reálne ohrozuje. Rusko okupovalo Krym a následne si ho privlastnilo. Rusko okupuje východ Ukrajiny a vedie tam vojnu. Po Ukrajine príde na rad Pobaltie a hneď po Pobaltí sme na rade my.
Šedivcová, Viera, poslankyňa NR SR (2014-09-10):
Dovolím si zareagovať na pána kolegu Mihála, ktorý povedal, že tieto peniaze, cirka tých 85 mil. korún, ktoré sa vyplatia na vianočné dôchodky, by bolo lepšie vyplatiť možno alebo teda poskytnúť sociálnym zariadeniam, ktoré prežívajú zo dňa na deň. Dúfam, že som dobre citovala. Nemôžem s pánom kolegom Mihálom súhlasiť práve preto, že tí dôchodcovia, ktorí by nedostali vianočný dôchodok z toho titulu, že ho investujeme do sociálnych zariadení, naozaj by nebola dobrá skutočnosť, pretože máme sociálne zariadenia, kde poberatelia sociálnej služby platia zhruba 280, 300, 320 eur. Pritom ich dôchodky, niektoré sú aj 500, 600, dokonca viac eur. Deti alebo vnuci v deň výplaty dôchodku prídu do domova sociálnych služieb a ten zvyšok si od svojej babky alebo od svojho otca, svojej mamy zinkasujú, a to už vopred predali po nich dom alebo byt a umiestnili ich do zariadenia sociálnych služieb. Pritom štát na nich platí zhruba tých 300 eur na každého jedného. Takže možnože tí dôchodcovia, ktorí žijú doma z tých nízkych 180-, 200-, 270-eurových dôchodkov, si povedia, prečo ja nedostávam od štátu ešte každý mesiac 300 eur ako moja suseda, ktorá predala domček, peniaze dala deťom a teraz na ne už štát v domove sociálnych služieb každý mesiac platí ešte ďalších 300 eur. Takže myslím si, že s týmto naozaj, pán kolega, sa nedá s vami súhlasiť, aj keď váš príspevok oceňujem ako vecný a odborný.
B. Bugár, podpredseda NR SR: (2005-05-18):
J. Miklušičák, poslanec: Ďakujem, pán podpredseda. Pán poslanec Mečiar, tvrdíte, že kresťanskí demokrati si robia z tejto kauzy pred každými voľbami predvolebnú kampaň. Pán poslanec, vyzývam vás, zbavte nás tejto šance, podporte zákony, podporte tento návrh zákona. Ďakujem pekne.
Bugár, Béla, podpredseda NR SR (2019-10-28):
Pán poslanec Osuský.
Laššáková, Jana, podpredsedníčka NR SR (2014-11-09):
Poprosím vás, procedurálny návrh.
Laššáková, Jana, podpredsedníčka NR SR (2012-09-28):
Prosím, prezentujme sa a hlasujeme. (Hlasovanie.) Prítomných 120 poslancov, za návrh hlasovalo 110 poslancov, proti nebol žiaden poslanec, zdržalo sa 10 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej prosím spravodajcu z výboru pre obranu a bezpečnosť poslanca Vladimíra Matejičku, aby uviedol hlasovanie v prvom čítaní o návrhu poslancov Národnej rady Slovenskej republiky Renáty Zmajkovičovej, Mariána Kovačócyho a Ivana Vargu na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 204). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Renáty Zmajkovičovej, Mariána Kovačócyho a Ivana Vargu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 204.)
Pročko, Jozef, poslanec NR SR (2024-01-24):
No, pán Hlina, ja som si písal na každú vašu vetu také poznámky a naozaj ste ma inšpirovali, tak som... tak si dovolím takto. Pán Hlina, myslíte si, že chcú zažívať stresy, keď bude lesožrút Žiga rabovať naše lesy? Pán Hlina, myslíte si, že nechajú padnúť Bödöra? No nie, Fico urobí z Lipšica netvora. Pán Hlina, myslíte si, že potrebujú, aby krabice a v nich šampusy ich priniesli do basy? Fico sa veru dobre postará o svojho obvineného Gašpara. A ani Mečiar tak ako oni nezničil našu krajinu, ale oni opäť klamstvom to dajú nám za vinu. (Reakcia z pléna. Smiech v sále.) Aha, prepáčte, práve mi Miško Šipoš povedal, že Peťo zaspáva, Pellegrini hore, tak, pán Hlina, naozaj ste to povedali perfektne, mne sa to veľmi páčilo, hlavne tá stať, keď ste sa spytovali, čo oni dosiahli v živote. (Povedané šeptom.) A Pellegrini sa vás spýtal, že čo ste vy dosiahli v živote. Ja viem, čo ste vy dosiahli v živote, nikdy ste nedržali tašku na námestí, nikdy ste neboli asistentík, nikdy ste nezobrali krabicu od šampanského, dúfam, že ho nezobudím, Peťuša, krabicu od šampanského, vždy ste poctivo pracovali. To viem o vás. Aj keď ste teda boli vo viacerých politických stranách. Ale čo spravili oni? Oni, to, čo ste vy zaplatili na tých daniach, tak nám ukradli a viete, prečo to viem? Lebo od roku 95 podnikám, a viem, čo mi Fico ukradol, takže nech sa Peťovi teraz dobre spí aj tým 79, nie oni ešte niektorí sú tu, takže, pán Hlina, máte u mňa... ja neviem, čo vám mám dať, ale niečo vám dám lebo to bolo veľmi dobré. (Povedané so smiechom.) Ďakujem, čokoládu a tichučko. (Vystúpenie hovorené šeptom.)
Bugár, Béla, podpredseda NR SR (2017-05-18):
Vážené panie poslankyne, páni poslanci, teraz pristúpime k hodine otázok . Poslanci položili písomne do včera do 12. hodiny 41 otázok predsedovi vlády a 40 otázok na členov vlády. Pán predseda vlády Robert Fico sa ospravedlnil z tohto rokovania a poveril svojím zastupovaním pána podpredsedu vlády pre investície a informatizáciu, pána Pellegriniho, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči.
Kotleba, Marek, poslanec NR SR (2022-05-24):
Ďakujem za slovo. Pán kolega Nemec, povedzme si, že nie je to ideál, ale nejako začať musíme a ja to musím podporiť, pretože ja sám som viedol športový klub a viem, že to pre tie deti nebolo veľmi jednoduché a zháňať peniaze z každej strany, či už to bolo z mesta, alebo to bolo z VÚC-ky. Tak veľakrát sa dostalo iba tým vybraným klubom, čiže ako štart je to dobré. A o čo nám ide? Veď dôležité je, aby tie deti športovali, aby sme u tých detí, aby sme u nich nabudili ten záujem o ten šport. Nevravíme, že teraz každý bude majster sveta alebo Európy, ale keď to dieťa bude mať záujem, tak bude to aj taký faktor prevencie a tie decká naozaj niektoré, ktoré možno ani nemali, nemali šancu a nemali aj nádej sa dostať do nejakého športového klubu, pretože rodičia na to nemali peniaze. A to nejde len o hokej, o futbal napríklad, o tenis, kde možno nejaké členské začína na 50, 60 eur mesačne pre šesť-, sedemročné deti. Čiže títo ľudia nemali ani náhodou šancu, aby takéto decká trénovali. A môžeme si aj všimnúť to, že čo sa za posledné roky udialo v tom športe a teraz aj, keď máme majstrovstvá sveta v hokeji, sa ľudia rozčuľujú nad výsledkami, ale to je len dôsledok všetkých tých vlád, ktoré od toho deväťdesiateho tretieho roku zanedbávali ten šport, a toto je ten signál, kde môžme začať, kde môžme vzbudiť naozaj ten záujem u tých deciek. A ja sa aj teším, že ak budú takéto príspevky, tak mnoho tých športov, na ktoré sa už zabudlo, kde v minulosti nám ukázali krásne úspechy, napríklad také zápasenie, kde mnoho klubov zápasníckych sa na Slovensku zrušilo len preto, že nemali z čoho financovať svoje telocvične, svoje tréningy, svojich trénerov, a zväz, bohužiaľ, im v tom nepomohol. Ďakujem.
Senko, Ján, poslanec NR SR (2019-09-10):
Teraz, prosím, dajte hlasovať o skrátení lehoty podľa § 83 ods. 4 rokovacieho poriadku.
Ľ. Mušková, poslankyňa: (2001-09-18):
A čo sa týka riaditeľov, či boli v tomto období odvolávaní. Pán poslanec, boli. V takom okrese Čadca boli okrem dvoch odvolaní všetci riaditelia základných škôl. I. Presperín, podpredseda NR SR: Pán poslanec Šťastný má slovo. P. Šťastný, poslanec: Ďakujem. Pán poslanec Mikloško, v návrhu tohto zákona sa nikde nehovorí, že dňom účinnosti zákona skončí funkčné obdobie všetkých riaditeľov. To znamená, že tu netreba mať obavu z toho, či to bude, ja súhlasím s tým, 3 roky alebo 5 rokov. To je otázka dohody, pretože skutočne minimálne 3 roky je tam potreba. Ale ak by sa to krylo s voľbami, potom môžeme mať strach o to, že by sa tu mohli zneužívať nejaké politické zámery alebo proste presadzovať nejaké politické ciele. Ale v prípade, že je to zákonitý postup v súvislosti s vypísaním konkurzu alebo súťaže, tak si myslím, že to nebude frontálne na všetky školy, že tak, ako bude končiť obdobie, alebo od jedného momentu jednoducho sa začne s funkčným obdobím. Keďže zákon nehovorí o tom, že dňom účinnosti skončí všetko, všetky funkčné obdobia existujúcich riaditeľov, a to by nebolo dobré, aby to tak bolo, tak potom, samozrejme, nemusíme mať obavu z toho, že by sa zneužívali prípadne nejaké politické ciele alebo že by sa to prekrývalo jednoducho s volebným obdobím. V každom prípade v tomto smere výber je potrebný. A tiež som za to, že riaditeľ školy, ktorý ukáže, že to skutočne vie robiť, že je manažérom, že tá škola bude, trebárs aj s ohľadom na to, čo povedala pani poslankyňa Keltošová, nemám dôvod zdvihnúť roku za to, že tam bude 3, 4 alebo 5 funkčných období, pokiaľ bude škola prosperovať, nech sa páči, bez ohľadu na to, či to bude z tej mladšej alebo staršej generácie. Preto mne sa nie celkom pozdáva aj ten návrh, ktorý je v zákone, že tam je limitované len 5 rokmi. Vieme, že aj mladší môžu sa ukázať ako veľmi dobrí manažéri. I. Presperín, podpredseda NR SR: Pani poslankyňa Tóthová.
Bugár, Béla, podpredseda NR SR (2018-06-13):
Nech sa páči, prezentujme sa a hlasujme. (Hlasovanie.) Prítomných 143, za 121, proti 4, zdržalo sa 17 poslancov, 1 nehlasoval. Konštatujem, že sme v treťom čítaní . Otváram rozpravu v rámci tohto čítania. Zároveň konštatujem, že nikto sa do rozpravy nehlási, preto ju končím. A nech sa páči, záverečné hlasovanie.
Jasaň, Viliam, poslanec NR SR (2012-10-24):
Teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady a s citovaným rozhodnutím predsedu Národnej rady odporúčam prideliť vládny návrh zákona v druhom čítaní na prerokovanie ústavnoprávnemu výboru, výboru pre ľudské práva a národnostné menšiny, výboru pre financie a rozpočet, výboru pre sociálne veci, pričom za gestorský výbor navrhujem výbor pre sociálne veci, a odporúčam, aby výbory, ktorým bol návrh zákona pridelený, ho prerokovali v termíne do tridsať dní a v gestorskom výbore do tridsať dva dní od prerokovania návrhu zákona v Národnej rade. Dajte, prosím, hlasovať o tomto návrhu.
F. Petrák, poslanec: (2002-08-20):
J. Migaš, predseda NR SR: Hlasujeme o druhom návrhu. Dodatok k tlači 1640a. O druhom, máte to pred sebou, nech sa páči. Gestorský výbor odporúča neschváliť. Hlasujeme o čl. 3, druhý bod. (Hlasovanie.) Prítomných je 116 poslancov, za 28, proti 43, zdržalo sa 44, nehlasoval 1. Tento návrh sme neschválili. Ďalší.
Grendel, Gábor, podpredseda NR SR (2022-06-22):
Pán poslanec Vetrák.
M. Hort, podpredseda NR SR: (2008-11-27):
O ospravedlnenie svojej neúčasti na dnešnom rokovaní písomne požiadali títo poslanci: podpredseda Národnej rady Slovenskej republiky pán Viliam Veteška a ďalej poslanci Mikuláš Dzurinda, Ľuboš Micheľ a Ján Slota. Pani poslankyne, páni poslanci, v rokovaní budeme pokračovať v prerušenej rozprave v druhom a treťom čítaní o vládnom návrhu zákona o štátnom rozpočte na rok 2009 . Máte ho ako tlač 771. Prosím pána ministra financií Slovenskej republiky, pána Jána Počiatka, aby zaujal určené miesto pre navrhovateľov. Srdečne ho vítam na rokovaní Národnej rady. A spoločného spravodajcu, predsedu výboru pre financie, rozpočet a menu, pána poslanca Jozefa Buriana, aby zaujal miesto určené pre spravodajcov. Včera neukončil svoje vystúpenie v rozprave písomne prihlásený poslanec Jaroslav Ivančo, ktorému odovzdávam slovo. Mala by potom vystúpiť pani poslankyňa Magdaléna Vášáryová, ale o slovo v súlade s rokovacím poriadkom po vystúpení alebo po dokončení vystúpenia pána Ivanča požiadal pán spravodajca. Takže pani Vášáryová – až po vystúpení pána spravodajcu. Pán poslanec Ivančo, nech sa páči, je tu priestor na vaše vystúpenie v rozprave. Poprosím, zapnite mikrofóny pri rečníckom pulte.
Sulík, Richard, poslanec NR SR (2022-09-28):
Dobre. Dokončím už len tú vetu.
Kočiš, Eduard, poslanec NR SR (2021-06-29):
Ďakujem pekne za slovo, pán predsedajúci. Pán kolega Taraba vo svojej rozprave spomenul a podotkol veci, ktoré jednoducho sú viac ako pravdivé a sú viac ako nutné a neustále na ne musíme poukazovať. To znamená, že vždy bude dobrovoľnosť v očkovaní na prvom mieste a nikdy nesmieme nútiť ani štátnych zamestnancov, ani zamestnancov verejnej správy, aby k tomuto kroku pristúpili, pokiaľ to nie je ich vnútorné presvedčenie, a v žiadnom prípade ich nesmieme žiadnym spôsobom sankcionovať. Tento náš návrh zákona hovorí práve o tom, aby takýto zamestnanec, či už štátny, alebo verejný, bol svojím spôsobom chránený, nesmel byť naňho vyvíjaný žiaden nátlak, a preto je aj takáto sankcia v Trestnom poriadku a v tomto Trestnom zákone. Takže čo sa týka rozpravy, ktorú kolega Taraba viedol, oceňujem najmä to, že nepodlieha alebo nepodľahol nejakej tiež tejto propagande a zaujíma dlho... alebo zaujal dlhodobo, dlhodobo rovnaké stanovisko a v tomto má moju takú aj vonkajšiu, aj vnútornú podporu. Takže ďakujem pekne.
Simon, Zsolt, minister pôdohospodárstva a rozvoja vidieka SR (2011-09-14):
Ďakujem pekne. Vážený pán predseda, vážené pani poslankyne, vážení páni poslanci, cieľom predkladaného návrhu zákona je nová jednoznačnejšia úprava výkonu činnosti a postavenia subjektov v oblasti šľachtenia a plemenitby a povinnosť Slovenskej republiky vyplývajúca zo smernice Európskej rady č. 2009/157/EES o notifikovaní a uvoľnení obchodu v oblasti sperma vajíčok a embryí čistokrvných plemenných zvierat hovädzieho dobytka v rámci spoločenstva, kde členské štáty majú zabezpečiť, že nič z nižšieho uvedeného nebude zakázané, obmedzené, prípadne tomu nebude bránené zo zootechnických dôvodov. A toto je povinnosť Slovenskej republiky, ktorá od roku 2009 nie je notifikovaná, a nie je prebratá do slovenského právneho predpisu. Vzhľadom na uvedené, dovoľujem si vás požiadať o prerokovanie predmetného návrhu a jeho schválenie. Taktiež týmto návrhom zákona rušíme jeden zo štátnych podnikov – plemenárske služby, ktoré považujeme za nadbytočné, jeho časti, centrálnu evidenciu má prebrať centrum živočíšnej výroby v Nitre a ostatnú časť, ktorá je pre účely a potreby štátu nateraz nepotrebná, chceme previesť a chceme dať do pôsobnosti jednotlivých chovateľských zväzov tak, aby vykonávali túto činnosť v prospech seba. Ďakujem.
Šeliga, Juraj, poslanec NR SR (2022-02-25):
Ďakujem pekne, pán predseda. Dámy a páni, toto uznesenie vzniklo ako reakcia na aktuálnu situáciu na Ukrajine a znie nasledovne: Vyhlásenie Národnej rady Slovenskej republiky k vojenskej agresii Ruskej federácie proti Ukrajine Národná rada Slovenskej republiky: 1. Čo najdôraznejšie odsudzuje nevyprovokovanú, neodôvodnenú a neoprávnenú vojenskú agresiu Ruskej federácie proti Ukrajine. 2. Zdôrazňuje, že ruská vojenská agresia proti Ukrajine – nezávislému a suverénnemu štátu – je hrubým pošliapaním medzinárodného práva a princípov Charty OSN, Helsinského záverečného aktu, Budapeštianskeho memoranda, Parížskej charty a Základnej zmluvy NATO s Ruskom. Kroky Ruskej federácie nebezpečným spôsobom podkopávajú európsku a globálnu bezpečnosť a stabilitu. 3. Žiada Ruskú federáciu, aby okamžite zastavila vojenské operácie a bezpodmienečne stiahla všetky ozbrojené sily a vojenskú techniku z celého územia Ukrajiny a plne rešpektovala nezávislosť, zvrchovanosť a územnú celistvosť Ukrajiny v rámci jej medzinárodne uznaných hraníc. 4. Žiada Ruskú federáciu, aby sa vrátila k rokovaciemu stolu a úprimne hľadala riešenia mierovou cestou. 5. Vyzýva Ruskú federáciu, aby plne rešpektovala medzinárodné humanitárne právo a umožnila bezpečný a nerušený humanitárny prístup a pomoc všetkým osobám, ktoré sú v núdzi. 6. Potvrdzuje, že územia samozvaných republík Doneck a Luhansk sú naďalej zvrchovaným územím Ukrajiny, rovnako ako Krym. 7. Odsudzuje tragické straty na životoch a ľudské utrpenie spôsobené agresiou, za ktorú nesie Ruská federácia plnú zodpovednosť, a rovnako vyjadruje solidaritu so všetkými obeťami. 8. Vyjadruje plnú podporu Ukrajine, jej občanom a vyjadruje sústrasť nevinným obetiam tejto agresie. Ukrajina bojuje za hodnoty slobody, demokracie, politickej nezávislosti, štátnej suverenity a územnej celistvosti, ktoré sú kľúčové aj pre Slovenskú republiku. 9. Opakuje svoju neochvejnú podporu pre nezávislosť, zvrchovanosť a územnú celistvosť Ukrajiny v rámci jej medzinárodne uznaných hraníc. 10. Zdôrazňuje, že občania Slovenskej republiky sú solidárni so susedným ukrajinským národom a plne podporujú jeho právo slobodne si vybrať svet, v akom chcú pokojne žiť a prosperovať. Sme zároveň presvedčení, že prebiehajúca agresia neodráža vôľu väčšiny ruského národa. Ruský národ si nezaslúži, aby ho jeho politické vedenie viedlo do medzinárodnej izolácie a ekonomickej krízy. 11. Národná rada Slovenskej republiky stojí pri ľude Ukrajiny a jej demokraticky zvolených predstaviteľoch. Dámy a páni, panie poslankyne a páni poslanci, prosím vás o podporu tohto uznesenia.
Šimečka, Michal, podpredseda NR SR (2024-04-16):
Ďakujem. Pán poslanec Janas.
Aštaryová, Zuzana, poslankyňa NR SR (2010-07-09):
Sľubujem. (Potlesk.)
Ďuriš Nicholsonová, Lucia, podpredsedníčka NR SR (2017-03-24):
Nech sa páči, pán poslanec Grendel, do rozpravy.
Heger, Eduard, poslanec NR SR (2018-05-16):
Ďakujem pekne. Ďakujem pekne, pán minister, že ste vystúpili v rozprave, že môžme na vás reagovať. Vítam otvorenosť rezortu práve v tejto téme a naozaj dovolím si súhlasiť práve v tej veci, že tá prepoisťovanosť je práve ten kľúčový problém alebo to je tá anomália trhu, ktorá tu vznikla a o ktorej sa vlastne bavíme. A predpokladám, že aj toto je vlastne koreňom toho, prečo s týmto zákonom prichádzate, aby sme ochránili spotrebiteľa a aby tie peniaze, ktoré investuje, naozaj investoval a nielen míňal na poplatky. Takže ja s veľkou časťou, čo ste hovorili, súhlasím a som vďačný aj za to, že ste vysvetlili možno, ako vyzeralo samotné rokovanie. Ja už by som len na záver ešte chcel do tej debaty priniesť, že, aj pre pána Kamenického, čo som predtým nestihol povedať, že ja som bol súčasťou práve jednej takejto sprostredkovateľskej firmy, bolo to síce pred dvadsiatimi rokmi, čiže mám skúsenosť s tým, ako presne sa školia tí ľudia a ako naozaj mnohokrát to školenie nepostačuje na to, aby sa naučili o tých produktoch, aj keď zrejme za tých 20 rokov sa to posunulo ďalej, ale zase vidím aj ľudí z trhu, ktorí tieto produkty dnes poskytujú, vidím ich background, ich vzdelanie a podobne, takže; aj skúsenosti pracovné. Takže naozaj, tak ako povedal aj kolega Pčolinský, že je na trhu viacero sprostredkovateľov, ktorí by tam nemali byť, lebo je to v neprospech klienta tým, že oni tam sú, a to je dôležité, preto aj táto debata je veľmi dôležitá. Riešenia, no, to budeme spolu hľadať. Ďakujem.
Kotleba, Marian, poslanec NR SR (2021-02-05):
Ďakujem za slovo. Jožko Šimko, podľa mňa si veľmi, veľmi kultivovaným spôsobom prispel do tejto debaty a úplne nad vecou. A ja som veľmi rád a ďakujem ti za to, lebo aj ľudia, čo to počúvajú, tak si myslím, že mali dôvod sa nad tým zamyslieť. A ja chcem povedať jednu vec, ktorá podľa mňa vyplynula z tvojej, z tvojho príspevku, ktorý bol motivovaný praxou a praktickými skúsenosťami, že v podstate ty si dal do nejakého protikladu ideálny stav, ktorý by mal byť, a reálny stav, ktorý hrozí, že nastane. No a poďme sa na to pozrieť, že vlastne aké tie stavy sú. Tak ideálny stav by bol, keby sme na funkcii špeciálneho prokurátora mali skúseného prokurátora, netrestaného. A chystá sa zvoliť stav, keď tam budeme mať neprokurátora a ešte tomu trestaného. Čiže my sme naozaj dnes postavení pred dva veľké protipóly. Medzitým máme tu aj kandidáta Rady prokurátorov, máme tu aj dvoch naozaj že skúsených prokurátorov. Ja ich nebudem obhajovať ani sa za nich stavať, ani nič, ja ich nejako nepoznám, len proste majú nejakú kariéru prokurátorskú za sebou. Ale z nejakého neznámeho, nevysvetliteľného, paranormálneho dôvodu je to obrovské presvedčenie, že najlepším zo všetkých týchto troch alebo štyroch adeptov je ten adept, ktorý nie je prokurátorom a ktorý je trestaný. Adepti, ktorí sú prokurátormi, dokonca aj adepti, ktorí majú podporu odbornej organizácie, Rady prokurátorov, a nie sú trestaní, sú proste všetci horší. A ja teraz len tak nejako komparatívne skúsim alebo analyzujem a vychádza mi to, že tá motivácia, ktorá je za voľbou toho neprokurátora, musí byť iná ako odborná.
Hrušovský, Pavol, podpredseda NR SR (2010-12-08):
Panie poslankyne, páni poslanci, vyhlasujem rozpravu o tomto bode programu za skončenú a prerušujem rokovanie. Budeme pokračovať v rokovaní prerušenej 9. schôdze Národnej rady zajtra o 9.00 hodine. Nechcel pán minister, ani pán spoločný spravodajca, myslím, že obidvaja dostatočne vo veľkom časovom priestore využili v rámci jednak navrhovania, ale aj spravodajskej správy, informovať o svojom postoji, o vládnom stanovisku. Končíme dnešné rokovanie. Zajtra o 9.00 hodine ráno dovidenia, príjemný večer, dobrú noc. (Prerušenie rokovania o 19.01 hodine.)
M. Číž, podpredseda NR SR: (2008-05-14):
Chce reagovať pani poslankyňa Vaľová. Má slovo.
Hrnčiar, Andrej, podpredseda NR SR (2016-10-27):
Končím možnosť nahlásiť sa s faktickými poznámkami. Na vystúpenie pani poslankyne sú tri faktické poznámky. Nech sa páči, pani poslankyňa Remišová.
Grendel, Gábor, podpredseda NR SR (2021-06-16):
Pán poslanec Štefan Kuffa.
Sólymos, László, minister životného prostredia SR (2017-03-23):
Ďakujem pekne. Máme taký dialóg s pani poslankyňou dnes. (Zasmiatie sa rečníka.) V každom prípade zámer tejto novely bol jasný vtedy, keď sme túto novelu pripravovali, tak sme hlavne okrem toho, že sme chceli odstrániť určité veci z aplikačnej praxe, najdôležitejšia časť bola uzatváranie skládok a problematika skládok. Samozrejme, vieme o tej problematike, čo sa udialo v Novákoch. Bola tam využitá tá možnosť, že sa jednalo o skúšobnú prevádzku, kde mali uzatvoriť tú skúšobnú prevádzku do 28. februára. Tam sa vykonala aj kontrola SIŽP aj MŽP, či sa to uzatvorilo, alebo neuzatvorilo sa to. Ale v každom prípade pripravujeme novelu zákona IPKZ, aby sme predišli takýmto veciam, aby sa to nedalo takýmto spôsobom riešiť, že len ohlasovacou povinnosťou. Pripravuje sa na to novela a pripravuje sa aj nový zákon alebo novela zákona o ovzduší, kde tiež chceme sa zaoberať s touto problematikou. Takže už sa na tom robí a malo by to byť platné do konca tohto roka, to znamená, od budúceho roka by mali platiť už nové podmienky aj na to. Takže súhlasím s tým, že to treba riešiť, ale už to riešime, takže, samozrejme, sa neuzatvárame od dialógu, ale v každom prípade ministerstvo životného prostredia ten problém už rieši, lebo sme proste zistili, čo sa tam udialo, takže aj my sme to posúdili tak, že treba to nejakým spôsobom dať do poriadku. Ďakujem pekne.
P. Hrušovský, predseda NR SR: (2004-09-10):
Vyhlasujem 10-minútovú prestávku. (Prestávka.) (Po prestávke.)
Janiš, Stanislav, poslanec NR SR (2011-02-11):
Ja hlasujem.
Gašparovič, Štefan, poslanec NR SR (2014-10-21):
Pani poslankyňa, povedali ste, že situácia je alarmujúca. Áno, je alarmujúca, a práve preto pani podpredsedníčka tento zákon aj predložila. Povedali ste, že ide o zdravie detí. Áno, ide o zdravie deti, a preto aj ja tento zákon podporím. Ďakujem.
Pročko, Jozef, poslanec NR SR (2023-12-12):
Ďakujem. Ja zase oceňujem, teraz ja ako Dostál, že ste vystúpili. Vystupujte častejšie, máte to u mňa, naozaj nebudem do vás veľmi ryť, len poloryť. Kupovanie voličov, no, pred voľbami v 2020, keď vám nevyšiel marketingový ťah s Pellegrinim, ktorého ste vycukríkovali, tak Fico rýchle si kúpil voličov, všetci dobre vieme ako, čo im tam nasľuboval. Povedali ste presne, Gábor je ako ja, Gábor, prosím ťa, nekradni mi veci. Hovoríte, že budú vyšetrené veci. No ako budú vyšetrene veci, keď zrušíte špeciálnu prokuratúru? Vy špeciálnu prokuratúru nejdete zrušiť kvôli tomu, že chcete vyšetrovať, ale vy chcete tých 120 obvinených, chcete ich dať, chcete im dať beztrestnosť. Takže vy nerozprávajte, prosím vás o tom, že sa ide niečo vyšetrovať. Zase vaše vystúpenie z polovice, čo z polovice, z dvoch tretí bolo o tom, ako vďaka bývalej vláde, ako vďaka bývalá vláda, ale tu ste nepočúvali, teda tvrdili ste, že ste počúvali, tak použite tie dobré veci, ktoré tu rozprávali moji kolegovia doteraz v rozprave. Ja tiež chcem vystúpiť, ale nič z toho, čo tu moji kolegovia porozprávali, nechcete použiť. A čo je dôležité, tak vy ste vôbec nerozprávali a neobhajovali ste tie vaše, tie vaše bludy, ktoré idete urobiť. Prečo vás hodnotíme? No dovoľte, že si vás dovolíme hodnotiť. My sme sa na ľudí vykašlali? My? Veď vy ste sám potvrdili a ja vám ďakujem, že sme tu nechali osem a pol miliardy, vy ste to potvrdili. Vy ste nám nechali jeden a pol miliardy, my vám osem a pol miliardy, tak v čom sme my nechali tento štát na lopatkách? A viete, vy tu rozprávate, že svetové agentúry nám dali zlé ratingy. No svet pozná Fica. Svet vie, kto je Fico. Svet vie, čo ten Fico robil a čo ide robiť, ako ide svojich kumpánikov ochrániť. Vy si čo myslíte? Že svet je sprostý? Svet nie sú naivní voliči vaši, svet vie, čo tu je Fico za skorumpovaného banditu. (Potlesk.)
Zmajkovičová, Renáta, podpredsedníčka NR SR (2012-08-09):
Pani poslankyňa Nicholsonová.
Habánik, Jozef, poslanec NR SR (2023-12-05):
Ďakujem za slovo. V prvom rade by som rád ocenil vecný, kultivovaný a obsahový tón a celú tú argumentáciu, prečo je práve zvolaná táto mimoriadna schôdza práve k tomuto bodu. Keď sa pozrieme na celú výstavu EXPO Dubaj, tak jedným z pilierov a ťahúňom tejto výstavy a výkladnou skriňou mali byť vodíkové technológie, ako nejaký nový impulz rozvoja aj zelenej ekonomiky. Ministerstvo hospodárstva na podporu týchto vodíkových technológií aj vyhlásilo príslušnú výzvu, do ktorej sa zapojilo cirka 15 výskumno-inovačných konzorcií, firiem, univerzít, ústavov Slovenskej akadémie vied, tých subjektov tam bolo viac. Z nich vo viackolovej výzve aj cez Európsku komisiu boli prostredníctvom tzv. zelenej obálky podporené dva úspešné projekty. Zhodou okolností obidva na západnom Slovensku. Problémom realizácie však boli schémy štátnej podpory. Preto moja otázka by bola asi taká, koľko z tých projektov, ktoré boli úspešné cez Európsku komisiu alebo cez hodnotiteľov doma sa dostalo do realizačnej fázy. Koľko projektov bolo podporených, koľko firiem z tých 15 dostalo schému štátnej pomoci tak, ako ju schválila Európska komisia v Bruseli. Podľa mojich informácií veľká nula. Takže toto je výsledok nášho pavilónu vodíkových technológií v Dubaji. Ďakujem.
Madej, Róbert, poslanec NR SR (2011-09-06):
Ďakujem pekne, pán podpredseda. Vážená pani ministerka, reagujem na to, čo ste uviedli, pokiaľ ste hovorili o označovaní návrhu zákona číslom parlamentnej tlače, musíte rozlíšiť označenie návrhu zákona, to znamená obálky zákona číslom parlamentnej tlače, a obsahom návrhu zákona a obsahom dôvodovej správy, ktorá je podstatnou náležitosťou. Vy ste menili dôvodovú správu vtedy, keď už ste mali vyžiadané čísla parlamentnej tlače, na čo podľa môjho názoru oprávnení nie ste. Aspoň sme sa z vášho prejavu dozvedeli, že na ktorej strane, či na strane vlády, ministerstva, alebo na strane parlamentu došlo k pochybeniu. Ďakujeme pekne.
Bugár, Béla, podpredseda NR SR (2019-10-23):
Vážené panie poslankyne, vážení páni poslanci, budeme pokračovať v popoludňajšom rokovaní. Procedurálny návrh, pán poslanec Galek.
Pellegrini, Peter, predseda NR SR (2024-02-07):
Pán poslanec Hargaš.
Glváč, Martin, podpredseda NR SR (2018-11-21):
Pán poslanec Kaliňák.
P. Hrušovský, podpredseda NR SR: (2001-11-06):
(Hlasovanie.) 95 prítomných, 13 za návrh, 66 proti, 15 sa zdržalo, 1 nehlasoval. Návrh sme neschválili.
Bugár, Béla, podpredseda NR SR (2019-09-18):
Kto dal?
V. Veteška, podpredseda NR SR: (2007-05-18):
Takže, pán Halecký ako prvý, nech sa páči.
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 125 poslancov, za 79, proti 31, zdržalo sa 15, hlasovali všetci prítomní. Konštatujem, že sme schválili návrh zákona o odobratí nezaslúžených benefitov predstaviteľom komunistického režimu. (Potlesk.) Nasleduje hlasovanie o bode 35 programu, je to druhé čítanie o návrhu poslancov Vetráka, Hajšelovej, Šeligu, Laurenčíka a Foltina na vydanie zákona, ktorým sa mení a dopĺňa zákon č. 120/1993 o platových pomeroch niektorých ústavných činiteľov, tlač 518. Spoločným spravodajcom je člen výboru pre financie a rozpočet pán poslanec Milan Kuriak. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Milana Vetráka, Petry Hajšelovej, Juraja Šeligu, Milana Laurenčíka a Romana Foltina na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 518.)
Kollár, Boris, predseda NR SR (2021-12-10):
Dobre, stanovisko je jasné, rokovací poriadok sa musí dodržiavať, doplatil už na to aj pán poslanec Baránik a teraz aj vy, pani poslankyňa, boli ste na to upozornená, ja o tomto prípade viem, dalo sa to ešte raz vrátiť späť, dalo sa to ešte raz prečítať a bolo by to v poriadku. Aj keď vám... vás upozornil predsedajúca, pán preds... pán podpredseda, vtedajší predsedajúci, pán Laurenčík, mali ste to opraviť, nakoľko ste tak neurobili, musím vyhovieť pánovi poslancovi Suskovi. A ďakujem, že upozornil na túto chybu. Nesmie sa to stávať a nebudem to tolerovať ani jednej strane. O vašom návrhu určite nedáme hlasovať. Budeme pokračovať v prerušenom rokovaní hlasovaním v druhom čítaní. (Reakcie z pléna.) Procedurálny návrh, nech sa páči.
Šmilňák, Martin, poslanec NR SR (2023-11-15):
Ja využijem prítomnosť pána premiéra. Pán premiér, mnohé vlády deklarovali, že školstvo je priorita a ja aj po tom, čo som počul včera, že ste prešli každý jeden odstavec pri tvorbe programového vyhlásenia vlády, vás chcem požiadať, venujte školstvu toľko pozornosti a nielen pozornosti, ale aj dajte tam ten objem peňazí, ktorý si to vyžaduje. Ak nedostaneme do školstva aspoň priemer HDP Európskej únie, tak veľmi veľa neurobíme. My sme krajina, ktorá má pomerne veľký problém s deťmi z MRK a tam potrebujeme veľa, veľa úsilia. Sme krajina, ktorá nemá celkom dobrý vzdelávací systém a potrebujeme to stredoškolské vzdelávanie urobiť tak, aby každé dieťa, ktoré týmto povinným vzdelávaním prejde, aby malo tie potrebné zručnosti na to, aby sa uživilo. To nám všetkým odľahčí. Ak sa každý človek, ktorý nepotrebuje pomoc, nie je zdravotne ťažko postihnutý, znevýhodnený, ak sa každý človek dokáže o seba postarať, potom bude fungovať celá krajina. A tak vás prosím ešte raz, dajte do školstva toľko prostriedkov, aby sme to zvládli. My sa školstvu venujeme veľa rokov a bez peňazí to nepôjde. Bez toho, aby sme podporili učiteľov, vedcov, aby sme tam dali toľko prostriedkov, ktoré potrebujeme. Takže to je taký apel a vďaka za to, že ste prišli.
Mihál, Jozef, podpredseda vlády a minister práce, sociálnych vecí a rodiny SR (2011-11-29):
Ďakujem. Vážený pán podpredseda, vážené panie poslankyne, páni poslanci, vážení prítomní, návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, sa predkladá z dôvodu, že môže dôjsť k ohrozeniu práva na zachovanie ľudskej dôstojnosti ako jedného zo základných ľudských práv a slobôd. Tento dôvod napĺňa skutočnosť, že je potrebné zabezpečiť financovanie približne 110 zariadení sociálnych služieb zriadených alebo založených obcami po 1. júli 2002, ktoré na rozdiel od obecných zariadení sociálnych služieb vzniknutých pred decentralizáciou, t. j. pred 1. júlom 2002, nie sú financované zo štátneho rozpočtu a obce nie sú schopné financovať z vlastných rozpočtov, a to aj v dôsledku hospodárskej a finančnej krízy. Absencia finančných zdrojov pre uvedené zariadenia by znamenala kolaps zariadení a následne ohrozenie života, zdravia a ľudskej dôstojnosti prijímateľov sociálnej služby. Navrhuje sa riešiť aj ohrozenie poskytovania terénnej opatrovateľskej služby z dôvodu nedostatku opatrovateľov spĺňajúcich zákonom predpísané kvalifikačné predpoklady. K 1. januáru 2012 by boli obce nútené ich prepustiť, v dôsledku čoho by nemohli zabezpečovať opatrovateľskú službu, čo by znamenalo ohrozenie práv klientov, ktorí by sa tak ocitli bez zabezpečenia základných životných úkonov. Vzhľadom na uvedené skutočnosti je naplnený aj dôvod na skrátené legislatívne konanie uvedený v § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem za pozornosť.
Blanár, Juraj, podpredseda NR SR (2021-12-01):
Ďakujem, pán minister. Udeľujem teraz slovo spoločnému spravodajcovi z výboru pre zdravotníctvo pánovi poslancovi Marekovi Šefčíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Sloboda, Vladimír, poslanec NR SR (2019-02-07):
Vážený pán predsedajúci, dajte, prosím, hlasovať o návrhu (zaznievanie gongu) uznesenia, ktoré znie: Uznesenie Národnej rady Slovenskej republiky k rozhodnutiu Výboru Národnej rady Slovenskej republiky pre nezlučiteľnosť funkcií č. P/32/16/K zo dňa 28. marca 2017, ktorým vyslovil stratu mandátu verejnému funkcionárovi Mgr. Igorovi Matovičovi, poslancovi Národnej rady Slovenskej republiky (tlač 508). Národná rada Slovenskej republiky podľa čl. 10 ods. 1 ústavného zákona č. 357/2004 Z. z. o ochrane verejného záujmu pri výkone verej..., pri výkone funkcií verejných funkcionárov v znení ústavného zákona č. 545/2005 Z. z. schvaľuje rozhodnutie Výboru Národnej rady Slovenskej republiky pre nezlučiteľnosť funkcií prijaté podľa čl. 9 ods. 8 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z č. P/32/16/K zo dňa 28. marca 2017, ktorým Výbor Národnej rady Slovenskej republiky pre nezlučiteľnosť funkcií vyslovil stratu mandátu verejnému funkcionárovi Mgr. Igorovi Matovičovi, poslancovi Národnej rady Slovenskej republiky. Pán predsedajúci, dajte o tom, prosím, hlasovať.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 75 poslancov, za 59, proti 1, zdržalo sa 13, 2 nehlasovali. Národná rada je... pardon, nie je uznášaniaschopná. Vyhlasujem teraz 15-minútovú prestávku. (Prestávka.)
Kollár, Boris, predseda NR SR (2023-01-31):
Dávam o tomto návrhu teraz hlasovať. Prosím, prezentujme sa a hlasujeme. (Hlasovanie.) Prítomných 124 poslancov, za 46, proti 25, zdržalo sa 51, 2 nehlasovali. Uvedený návrh sme neschválili. S ďalším procedurálnym návrhom vystúpi pán poslanec Kmec. Nech sa páči, máte slovo.
Laššáková, Jana, podpredsedníčka NR SR (2014-07-10):
S reakciou pán poslanec Hlina.
Nicholsonová, Lucia, podpredsedníčka NR SR (2016-06-15):
Ďakujeme pekne, pán minister, za úvodné slovo. Poprosím teraz predsedu Najvyššieho kontrolného úradu pána Karola Mitríka, aby uviedol stanovisko Najvyššieho kontrolného úradu k návrhu záverečného účtu. Nech sa páči.
A. Belousovová, podpredsedníčka NR SR: (2008-09-09):
Teraz vyhlasujem krátku päťminútovú prestávku, po ktorej bude nasledovať hlasovanie, takže poprosím potom všetkých poslancov. (Prestávka.)
Grendel, Gábor, podpredseda NR SR (2020-07-24):
Pán poslanec Šefčík.
Laurenčík, Milan, podpredseda NR SR (2021-03-17):
Pán poslanec Miroslav Suja, nech sa páči.
Mizík, Stanislav, poslanec NR SR (2021-11-11):
Ďakujem za slovo. Správne, Rasťo. Pána Luka Montagniera neustále pripomínam aj ja pánovi ministrovi. Ale pán minister je hluchý a hluchý. Ale nám tu na Slovensku tancuje a diriguje bláznivý Jarčuška, ktorému fidlikajú rezko do uška a do rezkého tanca, ktorý ide sám seba udať, keď jeho videjko videlo celé Slovensko. Toto je presne, toto je ich dvojaká tvár. Ďakujem.
Dostál, Ondrej, poslanec NR SR (2022-10-05):
Ďakujem za faktické poznámky. Áno, pán poslanec Lehotský, treba dnes pozerať parlament, aby ľudia zistili, že v čom môžu porušovať zákony a potom im prípadne bude odpustené, ale nie automaticky, iba v prípade, že si to vedia prelobovať u parlamentnej väčšiny. Pani poslankyňa Tabák, pýtate sa, že čo tu mudrujem. No ja robím to, čo by mal robiť poslanec. Dbám o to, aby sa prijímali zákony, ktoré sú dobré, ktoré pomáhajú dodržiavať pravidlá, ktoré sú v súlade s ústavou, ktoré sú v súlade s našimi medzinárodnými záväzkami. A trošku si vyprosujem, aby sme mi zrovna vy hovorili o nejakej lenivosti. Ja som strávil desiatky hodín nad týmto návrhom zákona. Venoval som sa tej téme, diskutoval som o tej téme, zisťoval som si informácie o tej téme, vystupoval som k tomu. Neviem, čo z toho ste vy robili okrem tejto jednej smiešnej faktickej poznámky. Pán poslanec Kočiš, áno, ten návrh alebo ten zákon je v rozpore s právom Európskej únie. Prečítajte si veto pani prezidentky, čo ste predpokladám neurobili, a tým pádom je aj v rozpore so slovenskou ústavou. A citovali ste to z nejakého metodického usmernenia ÚVO, ale citovali ste z neho iba vetu, že nie je to právne záväzné. No, samozrejme, že usmernenia nie sú právne záväzné. Právne záväzný výklad dáva súdy, ale súdy dávajú tomu názoru ÚVO za pravdu, že ten postup, ktorý zvolili mestá a obce nebol v súlade so zákonom. A poslanec Šimko, hovoríte, že napriek vysokej úcte k názoru pani prezidentky tento zákon pre samosprávy je nevyhnutý. Dovolím si nesúhlasiť. Určite nie je nevyhnutné porušovať zákony, určite nie je nevyhnutné vedome sa dopúšťať porušovania zákona o verejnom obstarávaní a pravidiel a prihrávať dodávanie nájomných bytov jednej vopred vyhliadnutej firme. A určite nie je nevyhnutné prijímať proti ústavné zákony, ktoré sú v rozpore s právom Európskej únie.
Pleštinská, Zita, poslankyňa NR SR (2020-12-04):
Ďakujem, pán predsedajúci. Pán kolega Šimko, na chvíľku na začiatku vášho príhovoru alebo vlastne v tejto diskusii som mala pocit, akoby ste boli súčasťou nášho politického klubu OĽANO, až potom ste sa vlastne ukázali v tom, v tých posledných vetách, že na niečo iné mierite. Predstavili ste veľké kauzy, ktoré rezonujú na Slovensku v súdnictve, no viete si však predstaviť, keby nevyhral voľby Igor Matovič? Všetky kauzy by zostali zametené pod koberec. Ďakujem.